**Centar za pružanje usluga u zajednici Klasje**

**Ružina 32**

**31000, Osijek**

****

**PROGRAM**

rada Cenatra za pružanje usluga u zajednici Klasje Osijek

za 2017. godinu

Osijek, 2017.

**Sadržaj**

[1. Opći podaci o ustanovi 1](#_Toc475962069)

[2. Vizija i misija 1](#_Toc475962070)

[2.1. Misija 1](#_Toc475962071)

[2.2. Vizija 1](#_Toc475962072)

[3. Djelatnost Centra Klasje 2](#_Toc475962073)

[4. Ustroj ustanove 3](#_Toc475962074)

[5. Kapacitet ustanove 5](#_Toc475962075)

[5.1. Sjedište, Ružina 32 5](#_Toc475962076)

[5.2. Podružnica, Zagrebačka 5 6](#_Toc475962077)

[5.3. Dislocirane jedinice s programom poludnevnog boravka: Beli Manastir, Bistrinci, Čepinski Martinci i Antunovac 6](#_Toc475962078)

[5.4. Usluge savjetovanja i pomaganja pojedincima i obiteljima 8](#_Toc475962079)

[6. Oblikovanje stambenog i životnog prostora 9](#_Toc475962080)

[7. Broj i struktura zaposlenih (31.12.2015.) 11](#_Toc475962081)

[8. Područja i sadržaji rada 12](#_Toc475962082)

[8.1. Korisnici na smještaju i boravku 12](#_Toc475962083)

[8.2. Podrška pojedinicima i obiteljima 18](#_Toc475962084)

[9. Metode rada 20](#_Toc475962085)

[9.1. Grupni rad 20](#_Toc475962086)

[9.2. Individualni rad 21](#_Toc475962087)

[10. Prijem i otpust 22](#_Toc475962088)

[10.1. Prijem u Centar Klasje 22](#_Toc475962089)

[10.2. Otpust iz Centra Klasje 23](#_Toc475962090)

[10.3. Dokumentacija 23](#_Toc475962091)

[11. Stručna tijela Centra Klasje 24](#_Toc475962092)

[12. Participacija korisnika u radu Centra Klasje 27](#_Toc475962093)

[13. Suradnja 27](#_Toc475962094)

[14. Stručno usavršavanje radnika 30](#_Toc475962095)

[15. Osiguranje kvalitete 30](#_Toc475962096)

[16. Evaluacija uspješnosti tretmana 31](#_Toc475962097)

[17. Investicije 31](#_Toc475962098)

[18. Plan događanja za 2017. godinu 32](#_Toc475962099)

[19. Transformacija ustanove 34](#_Toc475962100)

# 1. Opći podaci o ustanovi

Centar za pružanje usluga u zajednici Klasje Osijek (u daljnjem tekstu Centar Klasje) sa sjedištem u Osijeku, Ružina ulica br. 32 javna je ustanova socijalne skrbi čiji je osnivač Republika Hrvatska (u smislu čl. 78. Zakona o ustanovama NN 76/93).

Centar Klasje upisan je u Registar Trgovačkog suda u Osijeku pod matičnim brojem (MBS) 030007616. Centar Klasje promijenio je naziv iz Dječji dom Klasje Osijek u Centar za pružanje usluga u zajednici Klasje Osijek upisom u sudski registar Trgovačkoga suda u Osijeku dana 5. srpnja 2016. godine.

Centar Klasje upisan je u Upisnik ustanova socijalne skrbi pod MBU: 0211-0002 kao ustanova s Podružnicom.

Centar Klasje ima žiro-račun kod Hrvatske poštanske banke broj HR 322390001-1100015088.

# 2. Vizija i misija

### 2.1. Misija

* omogućiti uvjete u kojima će sva djeca biti odgajana u poštovanju, vrednovana i zbrinuta na principima jednakosti i demokracije,
* pomoći djeci da iskoriste sve svoje mogućnosti kako bi izrasla u zadovoljne i odgovorne građane ovog društva.

### 2.2. Vizija

* dobrobit djeteta za opće dobro.

# 3. Djelatnost Centra Klasje

 Djelatnost Centra Klasje pružanje je sljedećih socijalnih usluga

Centar pruža djeci i mlađim punoljetnim osobama bez roditelja ili bez odgovarajuće roditeljske skrbi u dobi od 0 do 21 godine sljedeće socijalne usluge:

* usluga smještaja (do 30 korisnika),
* usluga poludnevnog boravka,
* usluga cjelodnevnog boravka,
* usluga organiziranog stanovanja uz povremenu podršku,
* usluga organiziranog stanovanja uz sveobuhvatnu podršku,
* uslugu savjetovanja i pomaganja djeci smještenoj u udomiteljskim obiteljima.

**Djeci i mladima nakon izlaska iz skrbi Centar pruža:**

* uslugu savjetovanja i pomaganja.

**Trudnici ili roditelju s djetetom do godine dana njegova života Centar pruža:**

* uslugu smještaja.

**Primarnim, udomiteljskim i posvojiteljskim obiteljima Centar pruža slijedeće usluge:**

* savjetovanja i pomaganja primarnih ili udomiteljskih obitelji,
* savjetovanja i pomaganja posvojiteljskih obitelji.

**Djeci s teškoćama u razvoju Centar pruža sljedeće socijalne usluge:**

* poludnevnog boravka,
* cjelodnevnog boravka,
* rane intervencije,
* individualne psihosocijalne podrške u obitelji,
* individualne psihosocijalne podrške kod pružatelja usluge,
* grupne psihosocijalne podrške kod pružatelja usluge,
* pomoći pri uključivanju u programe odgoja i obrazovanja (integracija).

Centar može pružati usluge iz stavka 1. podstavka 1. ovog članka djeci i mlađim punoljetnim osobama koje imaju teškoće mentalnog zdravlja koje ne bi zahtijevale pružanje dodatnih usluga ili se ne mogu osigurati kod drugog odgovarajućeg pružatelja usluga, uključujući i zdravstvene ustanove.

# 4. Ustroj ustanove

Centar Klasje radi na 8 lokacija:

* sjedište,
* podružnica,
* 4 dislocirane jedinice poludnevnih boravaka te
* 2 dislocirane jedinice organiziranog stanovanja uz povremenu podršku.

**Usluge se pružaju na sljedećim lokacijama:**

* Sjedište Osijek, Ružina 32,
* Podružnica Osijek, Zagrebačka 5,
* Dislocirane jedinice poludnevnog boravka:
	+ Beli Manastir, Grobljanska 13
	+ Čepinski Martinci, Vladimira Nazora 16
	+ Bistrinci, Radnička 5
	+ Antunovac, Braće Radića 4
* Dislocirane jedinice organiziranog stanovanja uz povremenu podršku u stambenim jedinicama na sljedećim adresama:
	+ Osijek, Dravska ulica
	+ Osijek, Kapucinska ulica

**U sjedištu Centra ustrojena su dva odjela:**

* Odjel boravka,
* Odjel smještaja, organiziranog stanovanja, savjetovanja i pomaganja, psihosocijalne podrške i integracije.

Radom odjela upravlja voditelj.

Voditelja odjela odlukom imenuje i razrješava ravnatelj između radnika odjela koji uz poslove svoga radnog mjesta obavlja i poslove voditelja odjela.

Računovodstveni, administrativni i pomoćno tehnički poslovi obavljaju se pod neposrednim rukovođenjem ravnatelja.

Podružnicom upravlja predstojnik podružnice kojega imenuje ravnatelj na mandat od četiri godine.

# 5. Kapacitet ustanove

### 5.1. Sjedište, Ružina 32

|  |  |  |  |
| --- | --- | --- | --- |
| Kapacitet | Privremeni smještaj | Poludnevni boravak | Ukupno |
| 31.12.2016. | **11** | **29** | **40** |
| Maksimalni kapacitet | **16** | **30** | **46** |

#### 5.1.1. Organizirano stanovanje uz povremenu podršku

Uslugu organiziranoga stanovanja uz povremenu podršku Centar Klasje pruža na dvjema lokacijama u gradu Osijeku. Brigu o korisnicima vodi jedan stručni radnik (koji ostatak vremena radi u poludnevnom boravku). Jedna je korisnica studentica 1. godine Učiteljskog studija u Osijeku.

|  |  |  |
| --- | --- | --- |
| Kapacitet | Organizirano stanovanje uz povremenu podršku | Ukupno |
| Lokacija | Dravska | Kapucinska |  |
| 31.12.2016. | **1** | **0** | **1** |
| Maksimalni kapacitet | **4** | **3** | **7** |

### 5.2. Podružnica, Zagrebačka 5

|  |  |  |  |
| --- | --- | --- | --- |
| Kapacitet | Privremeni smještaj | Odjel majki | Ukupno |
| Odjelbeba | Predškolskiodjel | Odjeldječaka | Odjeldjevojčica | Trud./majke | bebe |  |
| 31.12.16. | **djeca** | **7** | **5** | **8** | **5** |  | **2** | **27** |
| **majke** |  |  |  |  | **3** |  | **3** |
| Max.kapacitet | **djeca** | **5** | **7** | **8** | **8** |  | **4** | **32** |
| **majke** |  |  |  |  | **4** |  | **4** |

###  5.3. Dislocirane jedinice s programom poludnevnog boravka: Beli Manastir, Bistrinci, Čepinski Martinci i Antunovac

|  |  |  |  |  |  |
| --- | --- | --- | --- | --- | --- |
| KAPACITET | BELI MANASTIR | BISTRINCI | ČEPINSKI MARTINCI | ANTUNOVAC | UKUPNO |
| 31.12.2016. | **24** | **13** | **8** | **6** | **51** |
| Maksimalni kapacitet | **30** | **15** | **5** | **10** | **60** |

#### 5.3.1. Beli Manastir

Dislocirana stambena jedinica s programom poludnevnog boravka u Belom Manastiru, Grobljanska 13 pruža usluge za 30 korisnika, u trima grupama. Program se odvija u unajmljenom prostoru.

Zbog velike potrebe za ovim oblikom skrbi i velikog broja siromašnog stanovništva, posebice pripadnika romske nacionalne manjine na području Belog Manastira, usluge poludnevnog boravka pružat će se i nadalje u trima grupama, s mogućnošću otvaranja još jedne grupe. Program provode 3 stručna radnika Centra Klasje.

#### 5.3.2 Bistrinci

Od rujna 2013. godine Centar Klasje pruža uslugu poludnevnog boravka na području Valpovštine – Bistrinci, Radnička 5 za 15 korisnika, u dvjema grupama. Program se odvija u unajmljenom prostoru zgrade Vatrogasnoga doma Bistrinci, a provodi ga jedan stručni radnik Centra Klasje s punim radnim vremenom i jedna stručna radnica na pola radnog vremena koja se financira iz sredstava Grada Belišća.

#### 5.3.3. Čepinski Martinci

Centar Klasje pruža uslugu poludnevnog boravka u vlastitom objektu u Čepinskim Martincima za jednu grupu od 5 korisnika koju provodi jedan stručni radnik Centra Klasje na pola radnog vremena. Tijekom 2016. godine pokazala se povećana potreba za uslugom PB-a, stoga broj korisnika (na 31.12.2016. – 8 korisnika) premašuje kapacitet; prostornog kapaciteta ima, no izvršitelj je odgajatelj zaposlen na ½ radnog vremena, stoga je grupa od 5 korisnika iskazana kao ukupan kapacitet. U prostoru Čepinski Martinci došlo je do ozbiljnog propadanja starog (prednjeg) objekta, stoga smo zatražili od nadležnog Ministarstva sredstva za izradu projektne dokumentacije rušenja i obnove objekta koji je u našem vlasništvu.

#### 5.3.4. Antunovac

U rujnu 2016. godine otvorili smo našu 4. jedinicu dislociranog poludnevnoga boravka u Općini Antunovac za mjesta Antunovac i Ivanovac. Kapacitet dvoetažnoga stana u sklopu Doma zdravlja, u kojem se pruža usluga, je 10 korisnika. Program se odvija u jednoj smjeni i provodi ga jedan stručni radnik Centra Klasje s punim radnim vremenom.

# 5.4. Usluge savjetovanja i pomaganja pojedincima i obiteljima

Tijekom 2016. godine uspjeli smo unaprijediti i proširiti uslugu savjetovanja i pomaganja te za nju dobiti rješenja nadležnih CZSS-a, što dosad nije bio slučaj. Potrebe za širenje usluge ima, no nemamo kadar koji bismo mogli rasporediti u mobilni tim koji bi radio i širio samo ovu vrstu usluge.

Uslugu savjetovanja i pomaganja provode:

- 1 SOCIJALNA RADNICA, koja je ujedno i zadužena za smještaj i boravak u Sjedištu te organizirano stanovanje

- 1 PSIHOLOGICA, koji je ujedno i zadužena za smještaj i boravak u Sjedištu, organizirano stanovanje te je voditelj Odjela

Usluga će se, kao i dosad, pružati u Sjedištu Centra te na terenu (u domovima korisnika). Korisnici usluge savjetovanja i pomaganja u 2017. godini bit će udomiteljske obitelji, primarne obitelji i mladi nakon izlaska iz sustava socijalne skrbi kojima je pravo na tu uslugu, nakon procijenjene potrebe, rješenjem priznao nadležni centar za socijalnu skrb i oni kojima će su tijekom 2017. priznati to pravo.

Kroz uslugu savjetovanja i pomaganja planira se nastaviti s početnom edukacijom obitelji zainteresiranih za pružanje usluge udomiteljstva, te nakon završene edukacije i dobivene licence, pružanje podrške u obitelji, a u razdoblju prilagodbe, odnosno radi prevladavanja određenih poteškoća u obitelji vezanih uz skrb o udomljenoj djeci.

|  |  |  |  |  |
| --- | --- | --- | --- | --- |
| Savjetovanjei pomaganje | Broj korisnikausluge u 2016. | Broj korisnika usluge na dan 31.12.2016. | Broj polaznika temeljne edukacije za udomitelje na dan 31.12.2016. | Broj pruženih usluga u 2016. godini |
| Broj obitelji/usluga | **33 korisnika** | **13 korisnika** | **10 obitelji** | **283 usluge** |

# 6. Oblikovanje stambenog i životnog prostora

Život u Sjedištu i Podružnici Centra Klasje organiziran je u stambenim jedinicama. Svaka jedinica sastoji se od: zajedničkog dnevnog boravka, spavaonica, kupaonice s toaletom te kuhinje čiji je prostor višenamjenski – služi za učenje, pripremanje jela i slastica, a ujedno je i prostor za odgajatelja.

Stambene su jedinice povezane zajedničkim hodnicima. U objektima Centra postoje zajedničke blagovaonice. Također, objekti u Sjedištu i Podružnici imaju pripadajuće dvorište sa zabavno-rekreativnim sadržajima.

 U sjedištu Centra nalaze se radionice za različite slobodne aktivnosti djece, a u objektu Podružnice izgrađen je i opremljen prostor za zajedničke igraonice, radionice i predstave te prigodne proslave.

 Stambene jedinice organiziranog stanovanja uz povremenu podršku u vlasništvu su Grada. Svaka se stambena jedinica sastoji od spavaonica, dnevnog boravka, kuhinje, kupaonice i hodnika.

Dislocirane jedinice poludnevnog boravka različitog su kapaciteta i uređenja:

1. **Beli Manastir** – kuća katnica s pripadajućom okućnicom i vrtom s plastenikom. Objekt je u vlasništvu RH.
* stambeni se prostor sastoji od dvaju hodnika povezanih stubama, dviju kuhinja s blagovaonicom, dviju kupaonica, triju prostorija za učenje/dnevni boravak te ureda odgajatelja
1. **Bistrinci** – stambeni prostor u sklopu Vatrogasnoga doma s pripadajućom okućnicom
* stambeni se prostor sastoji od: predprostora, kuhinje s blagovaonicom, ostave, kupaonice, prostora za učenje i dnevnog boravka
1. **Čepinski Martinci** – kuća je u vlasništvu Centra Klasje, a sastoji se od starog dijela kuće te dograđenog, novijeg dijela; oko kuće je velika okućnica s vrtom i plastenikom
* stambeni se prostor sastoji od: predprostora/hodnika, ostave, kupaonice, kuhinje s blagovaonicom te prostorije za učenje/dnevni boravak. U stambenom prostoru postoje dvije spavaonice na katu te dvije prostorije u starom dijelu kuće koje se koriste prema potrebi (nema grijanja). Stari dio kuće datira iz četrdesetih godina prošloga stoljeća, vlažan je i derutan te smo prošle godine korisnike premjestili u dograđeni noviji dio, jedino je prostor za objedovanje ostao u starom dijelu koji smo renovirali i opremili. Planirano je renoviranje objekta u Čepinskim Martincima, izrada projektne dokumentacije je u završnoj fazi..
1. **Antunovac** – dvoetažni stan u vlasništvu Doma zdravlja Osijek sastoji se od hodnika, toaleta, kupaonice, dviju ostava, kuhinje, dnevnog boravka s blagovaonicom te dviju soba, od kojih je jedna s balkonom.

# 7. Broj i struktura zaposlenih (31.12.2015.)

|  |  |  |  |  |  |
| --- | --- | --- | --- | --- | --- |
| **Radno mjesto** | sjedište | podružnica | DJ PB | Ukupno radnika(rad.vrijeme) | Ukupno radnika |
| RAVNATELJ | 1 |  |  | 1 | 1 |
| SOCIJALNI RADNIK | 1 | 0,5 | 0,5 | 2 | 2 |
| PREDSTOJNIK PODRUŽNICE |  | 1 |  | 1 | 1 |
| PSIHOLOG | 1 | 0,5 | 0,5 | 2 | 2 |
| MEDICINSKA SESTRA NA RAZINI CENTRA | 0,5 | 0,5 |  | 1 | 1 |
| MEDICINSKA SESTRA |  | 3 |  | 3 | 3 |
| ODGAJATELJ | 4 | 5 |  | 9 | 9 |
| NOĆNI ODGAJATELJI | 1,5 | 1,5 |  | 3 | 3 |
| PREDŠKOLSKI ODGAJATELJ |  | 5 |  | 5 | 5 |
| ODGAJATELJ ZA POLUDNEVNI BORAVAK(OSIJEK – 3, BELI MANASTIR - 3, ČEPINSKI MARTINCI – 0.5, ANTUNOVAC -1, BISTRINCI – 1(OSIJEK - 2, BELI MANASTIR - 3, ČEPINSKI MARTINCI - 0.5, BISTRINCI – 1 (+ 0,5) (\* radnika na pola rv financira Grad Belišće))6,5 (+ 0,5) | 3 | - | 5,5 | 8,5 | 9 |
| ŠEF RAČUNOVODSTVA | 1 |  |  | 1 | 1 |
| LIKVIDATOR OBRAČUNA PLAĆA | 1 |  |  | 1 | 2\* |
| ČISTAČICA | 0,8 | 0,8 | 0,4 | 2 | 2 |
| EKONOM/VOZAČ/KUĆNI MAJSTOR | 1 |  |  | 1 | 1 |
| SKLADIŠTAR | 1 |  |  | 1 | 1 |
| KUĆNI MAJSTOR – sve lokacije | 0,3 | 0,3 | 0,4 | 1 | 1 |
| KUHAR | 2,5 | 2,5 |  | 5 | 5 |
| PRALJA GLAČARA | 0,5 | 0,5 |  | 1 | 1 |
| **UKUPNO:** |  |  |  | **48,5** | **50** |
| ODGAJATELJ ZA POLUD. BORAVAK(radnika na pola rv financira Grad Belišće) |  |  | **0,5** | **0,5** | **1** |
| **SVEUKUPNO:** |  |  |  |  | **51** |

\*likvidator obračuna plaća je na dugotrajnom bolovanju, zaposlen radnik na zamjeni, stoga su iskazana 2 radnika

Tijekom 2017. Centar Klasje će nastaviti s realizacijom Vladinog programa poticanja zapošljavanja mladih te ugovoriti osposobljavanja za rad bez zasnivanja radnog odnosa. Ukoliko bude mogućnosti, nastojat će primijeniti mjere poticanja zapošljavanja mladih i dugotrajno nezaposlenih osoba putem javnih radova. Na dan 31.12.2016. u Centru Klasje zaposleno je 6 radnika na stručnom osposobljavanju: 3 psihologinje, 1 odgajateljica i 2 ekonomistice.

# 8. Područja i sadržaji rada

### 8.1. Korisnici na smještaju i boravku

Stručni radnici Centra Klasje izrađuju godišnji i mjesečni program rada za korisnike o kojima skrbe vodeći računa o specifičnim potrebama odgojnih skupina, pojedinog korisnika i individualnim razlikama. Programi rada sastavni su dio dnevnika rada.

Sukladno specifičnim potrebama djece, Stručni tim Centra, predstavnik centra za socijalnu skrb, roditelj i sam korisnik utvrđuju individualni program rada s pojedinim korisnikom vodeći računa o njegovim sposobnostima, stupnju razvoja, potrebama i interesima.

Centar Klasje pruža kompletnu skrb o korisnicima, a ta skrb obuhvaća sljedeća područja i sadržaje rada:

#### 8.1.1. Briga o zdravlju,

 *S ciljem očuvanja zdravlja i sprječavanja bolesti. Specifični sadržaji rada su sljedeći:*

* **osiguravanje primjerene zdravstvene zaštite** provodi seredovitim odlascima na preventivne liječničke preglede, cijepljenjem prema kalendaru, kao i odlascima liječniku i stomatologu u slučaju bolesti te uzimanjem propisane terapije. Za djecu jasličke dobi specifično je redovito praćenje razine psihomotornog razvoja, kako bi se što prije započelo s tretmanom kod uočenih poteškoća.

\* Zdravstvena se zaštita provodi neposredno prema korisnicima na smještaju, a posredno putem podrške roditeljima i korisnicima na boravku.

* **osiguravanje pravilne prehrane** provodi sestvaranjem navike redovitog uzimanja svih obroka te razvojem svijesti o potrebi pravilne i zdrave prehrane
* **održavanje osobne higijene -** korisnike se potiče na svakodnevno održavanje osobne higijene**,** njegu kose, lica i tijela te održavanje čistoće odjeće i obuće
* **prevencija zdravstveno rizičnog ponašanja –** provodi seedukacijom o štetnosti alkohola, cigareta i droga, te razvijanjem svijesti o potrebi spolno odgovornog ponašanja
* **tjelesna aktivnost** provodi sekroz poticanje bavljenjem sportom ili bilo kojim drugim oblikom tjelesne aktivnosti

#### 8.1.2 Briga o obrazovanju

*S ciljem stjecanja željene razine obrazovanja, tj. osposobljavanja za produktivan život i rad u zajednici*

**Specifični sadržaji rada su sljedeći:**

* **osiguravanje uspješnog završetka razreda kojeg korisnik pohađa, odnosno stjecanje odabrane kvalifikacije,** poticanjem i vršenjem nadzora nad redovitim pohađanjem nastave i izvršenjem školskih obveza, pružanjem pomoći u savladavanju nastavnog gradiva i nadoknađivanju eventualnih obrazovnih deficita te pružanjem pomoći u ovladavanju specifičnim vještinama učenja
* **usvajanje znanja iz područja opće kulture,** kroz poticanje interesa za kulturni, politički i sportski život u zajednici

#### 8.1.3 Razvoj radnih navika

*S ciljem osposobljavanja korisnika za samostalan život i skrb o sebi*

**Specifični sadržaji rada su sljedeći:**

* **poticanje i kontrola održavanja higijene i urednosti prostora,** stvaranjem

navike svakodnevnog namještanja kreveta, pospremanja prostora te čišćenja prema rasporedu zaduženja

* **poticanje na uključivanje i pomoć u radu Vijeća korisnika,** gdje se korisnici prema svojim interesima i mogućnostima uključuju u svakodnevne aktivnosti, pomažući zaposlenicima Centra u organizaciji i provedbi svakodnevnih i specifičnih aktivnosti (primjerice kod obilježavanja različitih događaja)
* **poticanje na samostalno obavljanje svakodnevnih zadataka,** u skladu s dobi i mogućnostima korisnika (npr. obnavljanje voznih karti, sanitarnih knjižica i sl.)

#### 8.1.4. Socioemocionalni razvoj

*S ciljem stvaranja preduvjeta za samostalan i produktivan život i rad u zajednici*

**Specifični sadržaji rada su sljedeći:**

**- odnos prema sebi,** krozstvaranje pozitivne slike o sebi, samoaktivnosti i asertivnosti, razvijanje samostalnosti i prihvaćanje odgovornosti za svoje izbore i postupke

**- odnos prema drugima –** kroz stvaranje odnosa povjerenja i uvažavanja s drugom djecom i odraslima u ozračju spolne i rasne ravnopravnosti, poštovanje autoriteta te stjecanje drugih socijalnih vještina (komunikacijske vještine i vještine nenasilnog rješavanja sukoba); kroz održavanje i osnaživanje emocionalne veze s obitelji i prevladavanje uočenih obiteljskih poteškoća; osobit je naglasak i na stjecanju preduvjeta za podržavajuće partnerske odnose

**- odnos prema vanjskom svijetu –** kroz poticanje pravilnog odnosa prema svojoj, tuđoj i zajedničkoj imovini te ekološke svijesti.

**- razvoj pozitivnih interesa –** kroz poticanje razvoja kreativnosti, te pronalaženje i njegovanje uočenih sklonosti i talenata, a u cilju razvoja kompletne osobnosti i osjećaja vlastite kompetencije.

#### 8.1.5. Organizacija slobodnog vremena

*S ciljem poticanja i omogućavanja kreativnog izražavanja u skladu s individualnim sposobnostima i interesima*

* **Organizirane slobodne aktivnosti u Centru:**
1. **Sjedište:**
2. Botaničari – Brigita Grabić, odgajateljica
3. Plan rada u malim grupama uz upotrebu dramskih i kreativnih tehnika: “Uđimo u knjižnicu”– Jadranka Petrak, odgajateljica
4. Dramska – Slavka Ceronja, odgajateljica
5. Keramičarska, Snježana Podraza, odgajateljica
6. Folklorna – Melita Rukavina, odgajateljica
7. Sportska – Darko Krstin, odgajatelj
8. **Podružnica:**
9. Prirodnjaci – Karmen Bognar Palcer, odgajateljica
10. Domaćinska – Ela Vilupek, odgajateljica
11. Plesna radionica-Alisa Odorčić, odgajateljica
12. Poticajna – Oliver Mišić Valenta, odgajatelj
13. Pričaonica i učenje u malim kreativnim socijalizacijskim skupinama – Andrijana Gudlin, odgajateljica
14. **Poludnevni boravci:**

**III./1 – Bistrinci**

1. Sportsko-rekreativna skupina, domaćinska skupina - Žarko Herceg
2. Kreativna skupina, domaćinska skupina - Ivana Kopić

**III./2 – Beli Manastir**

1. Novinarska i Dramska – Gordana Vučemilović, odgajateljica
2. Domaćinska – Goran Štrbac, odgajatelj
3. Kreativna – Lorna Rajle – odgajateljica

**III./3 – Antunovac**

1. Sportsko-rekreativna – Snježana Uzelac

**III./4 – Čepinski Martinci**

Odgajatelj u dislociranoj jedinici radi na pola radnog vremena, stoga su slobodne aktivnosti organizirane u okviru mogućnosti zadanih radnim vremenom, a provode se sportske i kreativne radionice.

**U okviru slobodnoga vremena provode se:**

* **slobodne aktivnosti izvan Centra:** posjeti kinu, kazalištu, gradskoj knjižnici, koncertima, sportskim priredbama i natjecanjima, izložbama, odlasci na izlete i rekreaciju u sportske dvorane, terene, kupališta, izletišta, Čepinske Martince i dr.; uključivanje u školustranih jezika, školu u prirodi, sportske klubove, slobodne aktivnosti u školi i izvan nje, plesnu školu i dr.
* **obilježavanje važnijih državnih i vjerskih blagdana te različitih međunarodnih dana:** poklade**,** Valentinovo**,** Uskrs**,** Dan Centra**,** Dan grada**,** Dan državnosti**,** završetak školske godine**,** Dječji tjedan**,** Dani kruha**,** Sv. Nikola, Božić, Nova godina i dr.
* **obilježavanje rođendana korisnika,** za svakog se korisnikapojedinačno u odjelnimskupinama ili blagovaonici organizira proslava rođendana, uz mogućnost dovođenja prijatelja izvan Centra.

Za korisnike smještene u Organiziranom stanovanju uz povremenu podršku, uz navedeno, skrb obuhvaća i određena specifična područja i sadržaje rada.

#### 8.1.6. Vođenje kućanstva

*S ciljem osposobljavanja korisnika za pravilno, samostalno vođenje kućanstva i preuzimanje cjelokupne brige o sebi:*

**Specifični sadržaji rada su sljedeći:**

* **održavanje higijene prostora,** krozpodučavanje specifičnostima kojima korisnici nisu imali priliku ovladati tijekom boravka u ustanovi ( pranje suđa, pranje odjeće)
* **odabir i skladištenje namirnica,** kroz stjecanje vještine pravilnog i ekonomičnog odabira prehrambenih proizvoda te pravilno čuvanje i skladištenje. Tijekom 2015. uveli smo novi način nabave potrebnih namirnica putem bonova u Inter Sparu – korisnice zajedno s odgajateljem prave mjesečni jelovnik na temelju kojega planiraju kupovinu koja se obavlja prema potrebi – više puta mjesečno, osim hrane, samostalno kupuju higijenske potrepštine. Na ovaj način se uistinu osamostaljuju i uče raspolagati novčanim sredstvima.
* **priprema obroka,** krozpodučavanje osnovama kuhanja i pripreme zdravih obroka uz maksimalnu iskoristivost namirnica
* **korištenje energenata,** kroz podučavanje racionalnom korištenju struje, vode, električnih aparata i mogućnostima uštede u kućanstvu

#### 8.1.7. Profesionalni razvoj

*S ciljem ispunjavanja svrhe boravka u Stambenoj zajednici, tj. zapošljavanja i štednje za budući samostalan život*

**Specifični sadržaji rada su sljedeći:**

* **pomoć pri ulasku u svijet tržišta rada –** ishođenje radne knjižice**,** prijava naZavod za zapošljavanje**,** praćenje natječaja i prijave na natječaj**,** pisanje molbi i životopisa
* **pomoć u oblikovanju organizacijski odgovornog ponašanja –** podučavanje pravilnom i odgovornom odnosu prema radnim zadacima i poslodavcu, pravilno raspolaganje osobnim dohotkom i štednja

###  8.2. Podrška pojedinicima i obiteljima

####  8.2.1. Stručna pomoć i podrška biološkim obiteljima:

- **za vrijeme smještaja djeteta u Centru,** kroz individualni rad s roditeljima tijekom boravka djece u Centru te praćenje i podržavanje kontakata djeteta i roditelja, a u svrhu podizanja kvalitete odnosa roditelj-dijete, osnaživanja roditeljskih kapaciteta i stvaranja uvjeta za povratak djeteta u vlastitu obitelj.

 - **praćenje obiteljske reintegracije,** nakon obustave institucionalne skrbi, u suradnji s CZSS realizacija podrške putem kućnih obilazaka, neovisno o dobi djeteta, kroz vrijeme od najmanje 6 mjeseci (praćenje kvalitete roditeljske skrbi, očuvanje i unapređivanje emocionalne povezanosti roditelja i djeteta, jačanje roditeljskih kompetencija)

- **individualni rad s obiteljima korisnika na boravku**, putem kućnih obilazaka te osobnim dolascima roditelja u Centar rad na jačanju roditeljskih kompetencija, na pravovremenom reagiranju na eventualne probleme u ponašanju te podizanju kvalitete odnosa u obitelji, a s ciljem osnaživanja cjelokupne obitelji korisnika uključenih u boravak i prevencije izdvajanja djeteta

#### 8.2.2. Posttretmanska skrb korisnicima nakon osamostaljivanja

- kroz praćenje, pomoć i podršku nakon izlaska iz Centra tijekom najmanje godine dana, i više prema potrebi

#### 8.2.3. Stručna pomoć i podrška udomiteljskim obiteljima:

- kroz redovite mjesečne sastanke **grupe podrške** udomiteljima s područja nadležnosti CZSS Osijek (trenutno uključeno tridesetak obitelji), u prostorijama Centra. Grupa je otvorena i udomitelji se uključuju na sastanke na dobrovoljnoj bazi.

-kroz **superviziju**

-prema sklopljenim protokolima o suradnji s centrima za socijalnu skrb provođenje **osnovnog osposobljavanja udomitelja** s područja nadležnosti CZSS Osijek, Valpovo i Donji Miholjac (jedan ciklus), te proširenje suradnje glede podrške udomiteljima i na ostale centre za socijalnu skrb u Županiji (Đakovo, Našice, Beli Manstir), a temeljem rješenja o priznavanju usluge,

- kroz **individualni savjetodavni rad s udomiteljima i djecom smještenom u udomiteljske obitelji**, osobito u razdoblju prilagodbe, kao i prema potrebi ili na zahtjev Centra za socijalnu skrb Osijek ovaj oblik podrške ostvaruje se uglavnom putem kućnih obilazaka, a udomitelji imaju i mogućnost osobnog dolaska u Centar te dostupnu kontinuiranu podršku putem telefona.

- navedenim su uslugama tijekom 2016. bile obuhvaćena 33 udomitelja

U pružanju usluga podrške udomiteljskoj obitelji trenutno su angažirane socijalna radnica i psihologinja. Podršku posvojiteljima pruža socijalna radnica te prema potrebi psihologinja. Sukladno potrebama korisnika usluga, potrebno je uključiti i ostale stručnjake i unaprijediti međusobnu suradnju (zdravstvo, školstvo, zapošljavanje) i suradnju s organizacijama civilnog društva.

Opći cilj ovih usluga je prevencija i smanjenje institucionalne skrbi u suradnji s centrima za socijalnu skrb kao ravnopravnim partnerima u kreiranju lokalne socijalne politike za skrb o djeci i mladima.

Usluga savjetovanja i pomaganja još uvijek se razvija i unaprjeđuje. Usluga savjetovanja i pomaganja udomiteljskih obitelji provodi se temeljem rješenja nadležnih Centara s područja Osječko-baranjske i Vukovarsko- srijemske županije. Tijekom 2017. godine planiramo i nadalje pružati uslugu u skladu s trenutnim kapacitetom koji je ograničen s obzirom da nemamo mogućnost imenovanja posebnog mobilnoga tima koji bi radio samo ovu vrstu usluge, a potrebe za pružanjem usluge savjetovanja i pomaganja na našem području su velike, stoga bismo trebali zaposliti jednu socijalnu radnicu i psihologinju samo za ove poslove.

# 9. Metode rada

### 9.1. Grupni rad

 Grupni rad provodi odgajatelj svakodnevno u svojoj odgojnoj skupini, a sadržaj rada proizlazi iz trenutnih specifičnih potreba pojedinačnih korisnika ili odgojne skupine. Cilj takvog rada je osiguravanje uspješnog funkcioniranja svakog pojedinca unutar odgojne skupine i Centra u cjelini. Članove grupe se usmjerava na aktivno sudjelovanje u radu, učenje zadovoljavanja vlastitih potreba unutar zajednice na afirmativan način, rješavanje sukoba na nenasilan način, prepoznavanje vlastitih i tuđih emocija te njihovo izražavanje na socijalno prihvatljiv način.

Grupni rad se provodi kroz:

* **grupne sastanke**, koji se održavaju jednom tjedno, a prema potrebi i češće, te se na njima analizira cjelokupni rad u grupi u proteklom tjednu, ocjenjuje učinak grupe i pojedinca, stimulira i korigira rad grupe i pojedinca, stvara pozitivna grupna atmosfera, kohezija i grupna dinamika, a u svrhu afirmacije i uvažavanja unutar grupe, reguliranja grupnog statusa, zajedničkih dogovora oko obveza i slobodnih aktivnosti
* **radne dogovore**, kraće dnevne sastanke na kojima se dogovara o aktivnostima za taj dan
* **analizu glavnih zbivanja**, uz osvrt na događaje u proteklom danu
* **tematske i iskustvene diskusije**, gdje se obrađuju edukativni sadržaji i teme iz svakodnevnog života
* **grupne aktivnosti** koje obuhvaćaju radno-okupacijske aktivnosti, društvene igre, te zabavne i kreativne sadržaje
* **interakcijske igre**, usmjerene na omogućavanje izražavanja vlastite individualnosti i osobnosti, upoznavanje sebe i drugih, spoznaju osobnih potreba, senzibiliziranje i prepoznavanje doživljenih emocija, aktivno učenje i suradnju
* **psihološke grupne radionice**

### 9.2. Individualni rad

Ciljevi individualnog, kao i grupnog rada postavljaju se pri planiranju individualnog tretmana korisnika te se prema postignućima i aktualnim potrebama dorađuju i prilagođuju.

Individualni rad se provodi kroz:

* **intervju** – prilikom prijema korisnika, a u svrhu međusobnog upoznavanja, utvrđivanja psihofizičkog statusa, poteškoća, razloga smještaja, te upoznavanja s prostorom, kućnim redom i pravilima ponašanja u Centru
* **individualni razgovor** – po zahtjevu korisnika i/ili kod uočenih specifičnih poteškoća koje zahtijevaju tajnost i povjerljivost razgovora i postupanja
* **psihologijska obrada** – nakon prijema, u sklopu redovitog praćenja razine psihomotornog i socioemocionalnog razvoja, osobito kod uočenih specifičnih poteškoća
* **psihološka podrška** – kao individualni rad na tretmanu psihosocijalnih poteškoća utvrđenih prilikom obrade i određenog razdoblja boravka u Centru, a kroz savjetovanje vezano za prevladavanje specifičnih maturacijskih poteškoća i specifičnih problemskih situacija; naglasak je na razvoju samopouzdanja, samokontrole i socijalnih vještina (asertivnost, nenasilno rješavanje problema, komunikacijske vještine)

U radu stručnih radnika zastupljene su sljedeće **klasične odgojne metode i pedagoški postupci**:

**- METODA POTICANJA** – poticaj, obećanje, ocjenjivanje, pohvala, nagrada, ohrabrivanje, motiviranje

**- METODA NAVIKAVANJA** – zahtjev, objašnjenje, vježbanje, kontrola

- **METODA USMJERAVANJA** – objašnjenje, primjer, uvjeravanje

- **METODA SPRJEČAVANJA** – nadzor, upozorenje, opomena, ograničenje zabrana, skretanje zamjenom motiva

- **MODEL PONAŠANJA**

- **STJECANJE UVIDA**

- **OSTALE PEDAGOŠKE METODE**

# 10. Prijem i otpust

### 10.1. Prijem u Centar Klasje

Djeca se smještavaju u Centar Klasje isključivo temeljem rješenja centra za socijalnu skrb, na zahtjev ili uz pristanak roditelja prema odredbama Zakona o socijalnoj skrbi, odnosno temeljem sudskog rješenja bez pristanka roditelja prema odredbama Obiteljskog zakona.

Smještaj se ostvaruje dogovorno s centrima za socijalnu skrb, ovisno o potrebama djeteta i mogućnostima Centra Klasje. O prijemu odlučuje **Komisija za prijem i otpust korisnika**, sukladno **donesenom Pravilniku za prijem i otpust korisnika.**

### 10.2. Otpust iz Centra Klasje

Odluku o otpustu iz Centra Klasje ili promjeni tretmana zajednički donose stručni timovi Centra i nadležnog centra za socijalnu skrb, a po potrebi uključuju se roditelji ili skrbnici, što je u praksi rijetkost.

U pripremi djeteta za otpust i pružanju podrške, osim odgajatelja sudjeluju psiholog i socijalni radnik Centra Klasje, a po potrebi i drugi. Dijete se obavještava o otpustu, objašnjavaju se razlozi, daju informacije o budućim događajima, raspravljaju mogući problemi, tj. pomaže mu se u prihvaćanju novonastale situacije i daju smjernice.

Radi materijalne sigurnosti mladih koji izlaze iz institucionalne skrbi, Hrvatska pošta inicirala je projekt pod nazivom: **«Dobri ljudi djeci Hrvatske»,** nastojeći materijalno osigurati svu djecu bez odgovarajuće roditeljske skrbikoja žive u ustanovama. U navedeni projekt korisnici našeg Centra uključeni su od 2012. godine planira se s istim nastaviti i u sljedećoj godini.Osiguranje se isplaćuje rentno nakon navršene 21. godine života tijekom razdoblja od tri godine.

### 10.3. Dokumentacija

Pri prijemu djeteta u Centar Klasje, centar za socijalnu skrb dostavlja potrebnu dokumentaciju: rješenje o smještaju i utvrđenim pravima i obvezama, rješenje o kontaktu s roditeljima, socijalnu anamnezu, domovnicu, rodni list, zdravstvenu i školsku dokumentaciju (za školsku djecu).

Centar Klasje vodi evidenciju i dokumentaciju sukladno Pravilniku o vođenju evidencije i dokumentacije pružatelja socijalnih usluga, te načinu i rokovima za dostavu izvješća (NN 100/15).

 Korisnik se upisuje u jedinstvenu Matičnu i Pomoćnu knjigu te se otvara dosije korisnika. Vodi se Knjiga dnevne evidencije, Knjiga odsutnosti iz Centra, Kartoteka osobnih listova korisnika, Knjiga dnevne evidencije, Knjiga evidencije o kontaktima, evidencija odjeće i obuće, evidencija pomoći za osobne potrebe korisnika te evidencija za slučaj nasilja i zlostavljanja sukladno utvrđenom Protokolu.

Sukladno navedenom Pravilniku o korisnicima se vode: Dosije korisnika, Planovi i programi rada stručnih radnika, Izvješća i Zapisnici.

 Zdravstvena, pedagoška i ostala dokumentacija čuva se za vrijeme trajanja smještaja, a poslije prekida dostavlja osobi ili instituciji koja je preuzela skrb, ili samom korisniku ako napušta Centar Klasje nakon završetka školovanja i tretmana.

Interna dokumentacija (liste praćenja, zaduženja, bilješke i dr.) te preslici osobnih i školskih dokumenata se arhiviraju.

Usluga savjetovanja i pomaganja primarnim, udomiteljskim i posvojiteljskim obiteljima, kao i pojedincima nakon izlaska iz skrbi, evidentira se u obrascima podrške, a vodi se sljedeća evidencija i dokumentacija: Evidencija zaprimljenih zahtjeva, Upisnik korisnika, Dosije korisnika, Izvješće o provedenoj usluzi.

Centar redovito vodi i drugu potrebnu dokumentaciju: godišnji, mjesečni i tjedni plan stručnih radnika, individualni plan rada za svakog korisnika, svaki stručni radnik vodi dnevnik rada (medicinske sestre, predškolski odgajatelji, odgajatelji, psiholozi, socijalni radnici), vode se i zapisnici sa stručnih vijeća i timova te druga potrebna dokumentacija.

Također, aktivnosti volontera bilježe se u za to predviđene obrasce.

# 11. Stručna tijela Centra Klasje

Stručna tijela ustanove sastoje se od :

* **Stručnog vijeća** kojeg čine: predsjednik stručnog vijeća, zamjenik predsjednika, psiholog, predstojnik podružnice, voditelj Odjela, pet predstavnika odgajatelja/medicinskih sestara
* **Stručnog tima** kojeg čine: psiholog i socijalni radnik (u rad stručnog tima se uključuju odgajatelji i medicinske sestre)
* **Stručnog tima** **podružnice** kojeg čine: socijalni radnik i psiholog (u rad stručnog tima se uključuju odgajatelji i medicinske sestre)
* **Tima za kvalitetu** kojeg čine: psiholog/voditelj, socijalni radnik/voditelj, medicinska sestra i dva odgajatelja
* **Tima za transformaciju** kojeg čine: ravnatelj, predstojnik podružnice, voditelj, psiholog i dva odgajatelja, u cilju brže i uspješnije transformacije proširen je tim za transformaciju:
* Koordinator: Lorna Rajle
* Ciljevi: otvaranje novih poludnevnih boravaka, otvaranje Savjetovanja te usluge organiziranog stanovanja uz sveobuhvatnu podršku.

Potrebno je izraditi upitnike za radnike u kojima bi sami prepoznali svoje jake snage, što mogu razvijati, koje ideje imaju, u čemu su dobri.

1. Širenje mreže poludnevnih boravaka

Koordinator: Dijana Bačani

Ciljevi: širenje usluge

Tim: Snježana Uzelac, Snježana Podraza, Darko Krstin, Vedran Škugor, Sandra Turković i Dijana Bačani

Zadatci: otvaranje novih grupa PB te izrada programa

Aktivnosti: Pravljenje letka, izrada plana i obilazak škola, CZSS, općina i sl.

1. Pružanje usluge organiziranog stanovanja uz sveobuhvatnu podršku *u* Dislociranoj jedinici – stan/kuća u gradu/okolici ili u našem objektu u Č. Martincima

Koordinator: Jadranka Petrak

Tim: Željka Živković, Karmen Bognar Palcer, Alisa Odorčić, Marica Schein

Zadatci: izrada programa, lokacija, obnova, opremanje i dr.

1. Širenje usluga na novu korisničku skupinu - invalidi: dnevni boravak i usluge u Ružinoj 32

Koordinator: Ana Maras

Tim: Marina Pernar, Sanda Čagalj, Mirjana Jović

Zadatci: iz CZSS prikupiti podatke o mogućim korisnicima usluge

1. Savjetovanje i pomaganje

Koordinator: Vesna Perkušić-Komlenac

Tim: Vesna Perkušić-Komlenac, Snježana Đorđević, Gordana Krpeljević, Andrijana Gudlin, Oliver Mišić Valenta i Ela Vilupek

Zadatci: pružanje psihosocijalne podrške biološkim obiteljima, udomiteljima

1. Suradnja s CZSS

Koordinator: Gordana Krpeljević Žerjav

Tim: Snježana Đorđević, Miranda Glavaš-Kul, Marija Ozdanovac, Dijana Bačani,

Gordana Krpeljević Žerjav;

Zadatci: izrada letaka, power point prezentacije, izlasci u medije

1. Razvijanje socijalnog poduzetništva

Koordinator: Melita Rukavina

Tim: Žarko Herceg, Gordana Vučemilović, Zlatko Takač, Slavka Ceronja, Brigita Grabić, Katica Horvat i Ružica Hedžić.

1. Priprema i apliciranje na projekte

Koordinator: Goran Štrbac

Tim: Jadranka Petrak, Sandra Turković, Stanišić Mirta

1. Statistike

Koordinator: Marija Ozdanovac

Tim: Tibor Majer

* **Stručnog kolegija** kojegčine voditeljice odjela, predstojnica i ravnateljica
* **Komisije za prijem i otpust korisnika** kojeg čine po tri stručna radnika na razini Sjedišta i Podružnice Centra (soc. radnik, psiholog i odgajatelj/med. sestra)

# 12. Participacija korisnika u radu Centra Klasje

Korisnici u radu Centra Klasje sudjeluju putem tjednih grupnih sastanaka, mjesečnog sastanka predstavnika grupe s ravnateljicom te mjesečnih sastanaka Vijeća korisnika. Rad Vijeća utvrđen je Poslovnikom o radu Vijeća korisnika. Vijeće čine sva djeca starija od 10 godina i mlađe punoljetne osobe na smještaju u Centru Klasje.

Korisnici sudjeluju u provođenju programa rada Centra Klasje, kreiraju slobodne aktivnosti u ustanovi i izvan nje neposredno, na sjednicama Vijeća, ili ostvaruju svoja prava posredno preko predstavnika na sastancima s ravnateljicom.

# 13. Suradnja

Tijekom 2017. godine planiran je nastavak suradnje sa svim dionicima koji posredno ili neposredno utječu na kvalitetu života djece u Centru Klasje.

 Stručni radnici Centra nastoje kontinuirano surađivati s roditeljima djece glede zajedničkog odgojnog rada. Također, u poboljšanju kvalitete života korisnika sustavno sudjeluju i nadležni centri za socijalnu skrb, škole i predškolske ustanove, zdravstvene i kulturne ustanove te sportski klubovi.

 Dogovorena je intenzivnija suradnja i kontinuirana mjesečna edukacija s Odjelom dječje i adolescenske psihijatrije Osijek u vidu mjesečnih posjeta dječjeg psihijatra ustanovi, a radi poučavanja i osnaživanja stručnih radnika Centra s kojom se planira početi u travnju. Također je dogovoreno s Medicinskim fakultetom, studijem Dentalne higijene provođenje edukativnih radionica s ciljem podizanja svijesti o važnosti pravilne dentalne higijene korisnika, s aktivnostima se planira krenuti u ožujku i nastaviti tijekom godine.

 Uspostavljena je i bolja suradnja s Gradskom i sveučilišnom knjižnicom Osijek, posebice Dječjim odjelom s ciljem popularizacije čitanja i poticanja korisnika na redovito čitanje. Poludnevni boravci Beli Manastir i Bistrinci povećat će suradnju s Gradskim knjižnicama u svojim mjestima s istim ciljem.

Centar aktivno surađuje i s brojnim udrugama s područja Grada, Županije i RH, a u život i rad Centra uključeno je četrdesetak volontera. Sredstva javnog priopćavanja također su kontinuirano prisutna u Centru (radio i TV postaje, javna glasila) i prate sva za nas važna zbivanja, s ciljem informiranja javnosti, osvještavanja i boljeg razumijevanja problema djece koja odrastaju u Centru.

Korisnici sudjeluju u javnom životu grada na javnim priredbama i kulturnim manifestacijama organiziranima u gradu. Također, aktivno se uključuju u rad likovnih kolonija koje Centar organizira i kroz druženje s umjetnicima razvijaju svoje interese, sposobnosti i smisao za lijepo. U sljedećoj godini planira se i nastavak suradnje s dječjim domovima/centrima iz Vinkovaca, Slavonskog Broda i Lipika u organizaciji sportskih susreta korisnika te ljetovanja i zimovanja djece.

 Općenito, u 2017. godini planira se suradnja sa sljedećim institucijama i pojedincima, a u svrhu poboljšanja kvalitete života i rada u Centru:

* CZSS, kontinuirano
* Obiteljski centar Osijek
* Roditelji, kontinuirano
* Ured pravobraniteljice za djecu
* Škole i vrtići, kontinuirano
* Centar za nestalu i zlostavljanu djecu
* Centar za prevenciju ovisnosti
* NK Osijek – rođendanski darovi za svakog korisnika i druge aktivnosti
* Udruga Breza
* Volonterski centar Osijek
* P.G.D.I. Beli Manastir
* Gradska i sveučilišna knjižnica Osijek, Gradska knjižnica Beli Manastir, Gradska knjižnica i čitaonica Belišće
* Udruga Kašmir (Belišće)
* Rođendanska čarolija
* PU Osječko-baranjska
* Grad Osijek, Grad Beli Manastir, Grad Belišće, Općina Antunovac, Osječko-baranjska županija
* Nevladine organizacije, kontinuirano
* Dječji domovi i Centri za pružanje usluga u zajednici (Split, Vinkovci, Slavonski Brod, Lipik, Pula, Lovran i dr.)
* Odgojni domovi (Dom za odgoj djece i mladeži Osijek i dr.)
* Dječji domovi u susjednim zemljama regije (Mladinski dom Maribor Slovenija, JU Dječji dom „Rade Vranješević“ Banja Luka, Dječji dom Bjelave, Sarajevo i dr.)
* Filozofski fakultet Osijek, Ekonomski fakultet Osijek i dr.
* Hrvatski zavod za zapošljavanje
* Poslovni sektor
* Javne ustanove: KBC Osijek, Dom zdravlja, SUVAG i dr.
* Mediji – kontinuirano
* Volonteri i građani pojedinci

# 14. Stručno usavršavanje radnika

 Tijekom 2017. godine planirano je kontinuirano stručno usavršavanje kroz sudjelovanje na stručnim skupovima i seminarima u organizaciji resornog ministarstva i drugih, a koji tematikom mogu pridonijeti poboljšanju rada i uvjeta života u Centru Klasje te poticanju izvaninstitucionalne skrbi o korisnicima.

Planira se i aktivno sudjelovanje stručnih radnika na edukacijama u organizaciji strukovnih udruženja: društvo psihologa, socijalnih radnika, defektologa, medicinskih sestara.

Sudionici seminara imaju obvezu na Stručnom vijeću ili sastanku stručnih radnika upoznati kolege s temama i sadržajem edukacije

 U svrhu proširenja stručnog znanja prati se i redovito nabavlja stručna literatura koja je dostupna svima u našoj knjižnici.

# 15. Osiguranje kvalitete

 Osiguranje kvalitete našega rada i uvjeta života naših korisnika postiže se uspješnim upravljanjem koje počiva na kontroli kao mehanizmu osiguranja pravilne upotrebe sredstava, poštivanja pravila ustanove te organizacije i usklađenosti naših mogućnosti i očekivanja.

 Kvaliteta usluga osigurava se kontinuiranim radom: **Tima za kvalitetu, Tima za implementaciju HACCP sustava, Komisije za unutarnji nadzor, Stručnoga vijeća, Stručnoga tima, Stručnog kolegija te Tima za transformaciju.**

Sukladno Zakonu o pravu na pristup informacijama i zaštiti osobnih podataka Centar na svojoj internetskoj stranici ima **Katalog informacija** koji će se tijekom 2017. redovito ažurirati.

# 16. Evaluacija uspješnosti tretmana

Evaluacija uspješnosti tretmana za svakog pojedinog korisnika te evaluacija uspješnosti stručnog rada odvija se kroz:

* mjesečne sastanke stručnih radnika
* evaluaciju planova rada stručnih radnika
* evaluaciju individualnih planova tretmana korisnika prema predviđenim rokovima izvršenja
* pisanje polugodišnjih izvješća o korisnicima centrima za socijalnu skrb
* primjenu upitnika i skala procjene

# 17. Investicije

Tijekom 2017. godine planira se:

* uređenje zgrade u dislociranoj jedinici Čepinski Martinci, rušenje prednjeg, starog dijela; izgradnja novog objekta i povezivanje s postojećim objektom novije gradnje
* namještanje novog objekta u Čepinskim Martincima
* popravak krovišta na objektu u Zagrebačkoj 5 (Podružnica)
* zamjena dotrajale kovane ograde u Podružnici
* obnova računalne i tehničke opreme

# 18. Plan događanja za 2017. godinu

|  |  |
| --- | --- |
| Mjesec | Događanje |
| Siječanj | 1.1.-10.1. Zimovanje korisnica organiziranog stanovanja10.1. Svjetski dan smijeha21.1. Međunarodni dan zagrljaja |
| Veljača | 14.2. Valentinovo – priredba i zabava20.2. Svjetski dan socijalne pravde28.2. Maskenbal – odlazak u Crveni križ na maskenbal, Maskenbal u Podružnici I DJ PB-a |
| Ožujak | 8.3.Međunarodni dan žena - obilježavanje19.3. Dan očeva20.3. Svjetski dan pripovijedanja – PB ČM – odlazak u GISKO  pričanje price –posjet gradskim knjižnicama u Belišću i Belom Manastiru20.3. Svjetski dan oralnog zdravlja – radionice u organizaciji Medicinskog fakulteta – Studija dentalne higijene21.3. Pozdrav proljeću – Cvjetni Korzo22.3. Svjetski dan voda – posjet vodenici na Dravi27.3. Svjetski dan kazalištaSportski susreti dječjih domova/centara Slavonije - stolni tenis- Lipik |
| Travanj | 1.4. Svjetski dan šale2.4. Međunarodni dan dječje knjige – posjet knjižnici7.4. Svjetski dan zdravlja8.4. Svjetski dan Roma - radionice13.-21.4. Proljetni praznici22.4. Dan planeta Zemlja – sudjelovanje na manifestaciji na  Trgu A. Starčevića23.4. Svjetski dan knjige – posjet knjižnici, radionice29.4. Međunarodni dan plesa – afirmacija plesa – dolazi nam  u posjet plesni klub29. i 30. 4. Susret hrvatske katoličke mladeži (SHKM), pod  geslom „Krist, nada naša“ u Vukovaru 30.4. Međunarodni dan odgoja bez batinaSportski susreti dječjih domova/centara Slavonije – Osijek, nogometni turnir na Akademiji Krpan-Babić |
| Svibanj | 1.5. Međunarodni praznik rada - izlet4.5. Svjetski dan vatrogasaca – posjet Vatrogasnom društu15.5. Međunarodni dan obitelji18.5. Međunarodni dan muzeja – posjet muzeju - radionice25.5. Dan Afrike – prezentacija i gostovanje 29.5. Svjetski dan sporta – Sportski dan31.5. Svjetski dan nepušenja - radionicaSportski susreti dječjih domova/centara Slavonije - Slavonski Brod – odbojka; Plivanje- Vinkovci  |
| Lipanj |  5.6. Dan zaštite okoliša14.6. Svjetski dan darivatelja krvi15.6. Tijelovo21.6. Prvi dan ljeta22.6. Dan antifašističke borbe25.6. Dan državnosti |
| Srpanj | 6.7. Međunarodni dan poljubaca16.7. Dan biciklistaLjetovanje korisnikaOdlazak na svjetsko nogometno prvenstvo dječjih domova u Poljsku |
| Kolovoz | Ljetovanje korisnika 5.8. Dan domovinske zahvalnosti12.8. Međunarodni dan mladih15.8. Velika GospaZemlja bez granica - sudjelovanje |
| Rujan | 8.9. Svjetski dan pismenosti21.9. Međunarodni dan mira23.9. Pozdrav jeseni – na imanju u Čepinskim Martincima/Belom Manastiru |
| Listopad | 1.10. Dan starijih osoba2.-8-10. Dječji tjedan – razne aktivnosti u suorganizaciji Ureda pravobraniteljice u OsijekuDani zahvalnosti za plodove zemlje – Dani kruha4.10. Dan Centra - Dan otvorenih vrata8.10. Dan neovisnosti11.10. Međunarodni dan djevojčica16.10. Svjetski dan hrane20.10. Dan jabuka – posjet voćnjaku31.10. Međunarodni dan štednje – u posjetu banci |
| Studeni | 1.11. Svi sveti2.11. Dušni dan10.11. Svjetski dan mladeži16.11. Međunarodni dan tolerancije - radionice17.11. Svjetski dan nepušačaMjesec borbe protiv ovisnosti (alkoholizam, pušenje, droge)18.11. Sjećanje na Vukovar – odlazak u Vukovar, paljenje svijeća na Vukovarskoj cesti20.11. Međunarodni dan djeteta - – učimo o svojim pravima21.11. Svjetski dan televizije – posjet HRT Studio Osijeku/ OSTV ili Slavonskoj televiziji |
| Prosinac | 2.12. Dan grada Osijeka3.12. Međunarodni dan invalida6.12. Sv. Nikola – priredba7.12. Međunarodni dan civilnog zrakoplovstva – posjet Športskoj zračnoj luci OsijekDruženje djece i volontera10.12. Dan prava čovjeka11.12. Dan UNICEF-a13.12. Sv. Lucija22.12. Prvi dan zimeBožićni sajam – Advent u TvrđiBožić - priredba |

# 19. Transformacija ustanove

**Proces deinstitucionalizacije i transformacije odvijat će se u skladu sa Strateškim planom za razdoblje 2014.-2020. te sukladno naputcima resornoga Ministarstva, stvarnim potrebama korisnika, zahtjevima CZ****SS i drugim važnim čimbenicima.**

Prioriteti i ciljevi procesa transformacije za 2017. godinu:

1. Otvaranje jedinice organiziranog stanovanja uz sveobuhvatnu podršku
2. Širenje mreže socijalnih usluga – usluga rane intervencije
* Stvaranje preduvjeta (kadrovskih I prostornih) za početak pružanja usluge rane intervencije za korisnike s područja Osječko-baranjske županije
1. Širenje usluge Savjetovanja i pomaganja biološkim, udomiteljskim i posvojiteljskim obiteljima (dobivanje rješenja nadležnih CZSS); individualni rad s roditeljima koji će provoditi mobilni stručni tim; grupni rad s roditeljima – radionice za roditelje, škola roditeljstva i sl.
2. Dodatne aktivnost na promoviranju udomiteljstva i rad s udomiteljima
* U dogovoru s predstavnicima regionalnih CZSS definiranje koje bi aktivnosti mogao provoditi Centar, primjerice proširiti podršku udomiteljima koji nisu s područja nadležnosti CZSS Osijek, te promovirati udomiteljstvo
1. Promocija usluge cjelodnevnog boravka, osobito u sklopu posttretmanske skrbi
2. Unaprjeđenje i podizanje kvalitete posttretmanske skrbi korisnika

**Sastavni dio Programa rada Centra Klasje čine:**

* + - 1. Godišnji programi rada stručnih radnika
			2. Godišnji program rada Stručnoga vijeća
			3. Godišnji programi slobodnih aktivnosti

URBROJ:135/17

U Osijeku, siječnja 2017.god.

 Ravnateljica:

 Miranda Glavaš-Kul, mag.educ.philol.croat.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Program rada za 2017. godinu razmatran je i prihvaćen na :**

**Stručnom vijeću 20. veljače 2017. Predsjednica Stručnog vijeća:**

 Vesna Perkušić Komlenac, dipl. socijalna radnica

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upravnom vijeću 27. veljače 2017. Predsjednica Upravnog vijeća:**

Željka Bertić Kukić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_